钦定古今图书集成/明伦汇编/氏族典/第242卷 > 张平
## 钦定古今图书集成/明伦汇编/氏族典/第242卷 > 张平

按《宋史张平传》：“平，青州临朐人。弱冠寓单州，依刺史
罗金山。金山移滁州，署平马步都虞候。秦王廷美领
贵州，复署为亲吏。太宗以属徐帅高继冲，继冲署为
镇将。太宗即位，召补右班殿直，迁供奉官，监阳平都
木务，改崇仪副使。雍熙初，召还，同知三班事，迁如京
使。三年，改西上阁门使，又改客省使。四年，为盐铁使。”
平掌阳平署积年。是秋，闻陜西转运使发其旧为阳
平，忧恚成疾而卒。子从式，累官文思使。